-Ոգևորվում էինք: Եթե ես ՈՒզբեկստանից, Էստոնիայից, Ռուսաստանից, չգիտեմ` որտեղից նամակներ էի ստանում, ոգևորվում էի: Երբ հիմա փորձեցի դրանք կարդալ, չտեղավորվեցին իմ ներկա գիտակցության մեջ: Ժամանակաշրջանի հարց է: Հիմա այլ ժամանակաշրջան է: Այդ նամակները վկայում են մեր ունեցած լայն կապերի մասին: Թարգմանիչներ էին գրում, զանգահարում, հրատարակիչներ, գրողներ: Դա մի մեծ շղթա էր, որի օղակն էիր դու: Մարդիկ հաղորդակցվում էին, հույսեր ունեին, սպասելիքներ: Բանաստեղծական շարքեր էին ուզում, տպագրում: Դառնում էիր ճանաչված: Այդ ամենը շատ կարևոր էր: